**18. SMOTRA UČENIČKIH ZADRUGA**

Učenička zadruga **“DUB”,** OŠ Marije Jurić Zagorke, Zagreb

**Praktični rad**

**Edukativni komplet “DUBOV ZVRK”**

Naša zadruga “DUB” niz godina se bavi održivim razvojem u cilju zaštite prirode i očuvanja okoliša. Razmišljajući o proizvodu zapravo razmišljamo o svojoj društvenoj odgovornosti, tijekom izrade uporabnog predmeta vodimo računa o procesu proizvodnje, gospodarenju otpadom , recikliranjem materijala, a sve u svrhu edukacije učenika o održivoj proizvodnji i potrošnji. Naravno, želimo da konačni proizvod bude zanimljiv, dobro prihvaćen i uporabljiv.

1. **Zadatak: Komplet igara “DUBOV ZVRK”**

**Cilj:** - osmisliti nekoliko igara prilagođenih uzrastu učenika

- također način na koji “stare” igre mogu se odigrati na “novi” način

- reciklirati ili ponovno iskoristiti stare materijale

**Korišteni materijale:** stare kutije iz tehničkog, stare kartice, slikovnice, promo-materijale, plastični čepovi, otpad nastali tijekom nastave tehničke kulture i sl.

U kutiji se nalazi nekoliko igara: memory “Energetska učinkovitost”, slagalice “Štednja energije”, nove kartice s pitanjima (sve samostalno osmisljeno i izrađeno) i stare kartice s pitanjima i zadacima iz svih predmeta, upute. Natjecateljski karakter igri dodaje **zvrk** pridruženi edukativnom kompletu (izrađen tijekom nastave Tehničke kulture).

Može se igrati na vrijeme (dok se vrti zvrk) ili standardno.

Komplet može biti prilagođen uzrastu igrača i nadopunjen karticama vezanima uz bilo koju temu, ima mogućnost samostalne izrade i nadopune.

1. **ZADATAK: Izrada zvrka (video priložen)**

MATERIJAL: aluminijski lim, štapić za roštilj

PRIBOR I ALAT: geometrijski pribor, crtača igla, metalni šestar, škare za lim, brusni papir, plosnata turpija, točkalo, čekić, bušilica, skalpel

FAZE RADA:

1. Na aluminijski lim označimo središte crtaćom iglom i ocrtamo kružnice metalnim šestarom
2. Zatim škarama za lim izrežemo kružnice
3. Ostatak aluminija razvrstamo u kutiju za metal
4. Rubove diskova obradimo turpijom i finim brusnim papirom
5. Na označenom mjestu u sredini diska točkalom i čekićem označimo mjesto bušenja i bušilicom probušimo provrt
6. Na drvenom štapiću skalpelom odrežemo osnovu duljine 50 mm
7. Na kraju štapić utisnemo u rupe diskova
8. Provjerimo funkcionalnost i priložimo kompletu

Zadrugari: Bruno Hampovčan, Tatjana Kirčenkova, Daron Ljubić, Matej Medved